Dîwanê Hemserekîye yê KCDK-E eşkerayîyêka nuştekîye weşanaye û seba boykotkerdişê turîzmê tirkî veng da.
''Eşkerayîye de ame vatene: Tatîl de meşorê Tirkîya, mebê hemparê şerî. Dewleta tirke nêzdîyê 40 serrî yo heme çimeyanê ekonomî û sîyasîyan bikar ana û vera kurdan şerêko giran rayra bena. Beşêkê girdî yê çimeyanê ekonomîya dewleta tirke seba şerî yenê bikarardene û turîzm ameyeyo sereke yo ke seba şerî yeno bikarardene. Seba qirkerdiş û qetlîmamê ke verê çimanê dinya de yenê kerdene ra ma vajê hînî beso wezîfeyê ma yo ke ma turîzmê Tirkîya boykot bikerê. Sere de Almanya heme welatanê Ewropa de ganî kurdîstanijî û dostê înan û heme kesê ke vera faşîzmî yê seba ke vernîya dîktatorîya Erdoganî bêro girewtene wa tewrê kampanyaya ma bibê û turizmê Tirkîya boykot bikerê. Seba ke amancê şer ê serdestdarîya AKP-MHPyî ya faşîste destê înan de bimanê, kesê ke plan kenê Tirkîya de tatîl bikerê, tatîlanê xo betal bikerê û mebê hemparê şerî.''
